## El Consell col·labora amb la UV, la UA i l’UJI en l’anàlisi de les polítiques d’ocupació i la seua implicació en el desenvolupament territorial

*** L’objectiu és dissenyar un mapa d’ocupabilitat en col·laboració amb els pactes territorials per l’ocupació
* A través d’este conveni, es treballarà en la detecció de sectors emergents per a la inserció laboral en condicions òptimes**

El Consell ha autoritzat convenis de Labora amb la Universitat de València, la Universitat d’Alacant i la Universitat Jaume I per al disseny, el desenvolupament tècnic i l’anàlisi de l’avaluació de l’efectivitat de les polítiques actives d’ocupació especialment orientades al desenvolupament territorial comarcal.

Així mateix, a través d’estos tres convenis amb les universitats, es treballarà en la detecció de sectors emergents per a la inserció laboral en condicions òptimes amb l’objectiu de dissenyar un mapa d’ocupabilitat del territori valencià en col·laboració amb els pactes territorials per l’ús de la Comunitat Valenciana.

Amb esta finalitat, Labora finançarà a les tres universitats amb una dotació global de 300.000 euros.

Fecha: 07/05/2024